Diari Oficial de la Generalitat Valenciana


Sumari del DOGV 8095, del 31-07-2017 (2017/6765)

RESOLUCIÓ de 18 de juliol de 2017, del director territorial, d'adjudicació i denegació d'assentaments apícoles gratuïts en forests de la Generalitat disponibles a partir de l'1 de setembre de 2017 a la província de València
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6765


Data del document
:   18-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * València

RESOLUCIÓ de 18 de juliol de 2017, del director territorial, d'adjudicació i denegació d'assentaments apícoles gratuïts en forests de la Generalitat disponibles a partir de l'1 de setembre de 2017 a la província de València [2017/6765]  
Vista la Resolució de 16 de gener de 2017, de la Direcció General de Medi Natural, de la Conselleria d'Agricultura, Medi Ambiente, Canvi Climàtic i Desenvolupament Rural, per la qual es fa pública la relació de forests propietat de la Generalitat, en les quals s'estableix la gratuïtat dels aprofitaments apícoles disponibles a partir de l'1 de setembre de 2017, publicada en el DOGV número 7984, del 21 de febrer de 2017.  
Vistes les sol·licituds presentades de conformitat amb l'article 4.2 del Decret 71/2011, de 10 de juny, del Consell, pel qual s'establix la gratuïtat dels aprofitaments apícoles en forests de propietat de la Generalitat Valenciana.  
Vista la proposta de data 12 de juliol de 2017, de la Secció Forestal, amb el vistiplau del cap del Servei Territorial de Medi Ambient, d'adjudicació i denegació d'assentaments apícoles d'acord amb el que disposa el Decret 71/2011.  
Fent ús de la competència que tinc atribuïda segons allò que s'ha previst per l'article 4.5 del citat Decret 71/2011, resolc:  
  
Primer  
Concedir els assentaments apícoles sol·licitats en les forests de la Generalitat de la província de València mencionats en l'annex I.  
  
  
Segon  
Denegar la concessió dels assentaments apícoles relacionats en l'annex II, d'acord amb els criteris establits en l'article 8 del Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat Valenciana.  
Els aprofitaments hauran de dur-se a terme d'acord amb les condicions següents:  
1. El període d'ocupació serà a partir de l'1 de setembre de 2017 fins al 31 d'agost de 2020.  
2. Excepte causes de força major degudament justificades, els adjudicataris hauran d'ocupar els assentaments en el mes de novembre d'enguany, transcorregut el qual sense que la dita instal·lació s'haja dut a terme, l'assentament quedarà lliure i es podrà adjudicar a un altre interessat, seguint els criteris de valoració establits segons el Decret 71/2011.  
3. L'assentament dels ruscos estarà condicionat pels treballs que s'executen en les dites forests. Els adjudicataris hauran d'assumir les instruccions del Servei Territorial de Medi Ambient, de la Conselleria d'Agricultura, Medi Ambiente, Canvi Climàtic i Desenvolupament Rural de València.  
En allò no previst en la present autorització, caldrà ajustar-se a allò que s'ha disposat en:  
- La Llei 3/1993, forestal de la Comunitat Valenciana.  
- El Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat Valenciana.  
- El Decret 12/1987 de 2 de febrer, del Consell de la Generalitat, pel qual es regula i ordena l'activitat apícola a la Comunitat Valenciana.  
  
- El Reial decret 209/2002, de 22 de febrer, pel qual s'estableixen normes d'ordenació de les explotacions apícoles.  
- Orde 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
Totes les disposicions que regulen en l'actualitat l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte i entre en vigor durant la vigència de l'aprofitament que s'autoritza.  
Tercer  
S'obri un termini de 15 dies naturals a partir de l'endemà al de la publicació d'aquesta resolució, per a poder presentar sol·licituds per als assentaments l'adjudicació dels quals ha quedat deserta i que es relacionen en l'annex III. Tot això, d'acord amb l'Orde 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i que seran adjudicats d'acord amb els criteris de valoració de les sol·licituds, de l'article 8 del Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en muntanyes de propietat de la Generalitat Valenciana.  
  
Contra la present resolució, que no posa fi a la via administrativa, els interessats podran interposar recurs d'alçada davant del director general de Medi Natural i d'Avaluació Ambiental, en el termini d'un mes a partir de la publicació de la present resolució, de conformitat amb el que estableix els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 18 de juliol de 2017.-El director territorial, p. a. (D 80/2016, 01.07.2016; DOGV 7822, 06.0./2016), la secretària territorial: María José Pérez Amor.